**Cupa Orașelor 2016**

**Pachetul de la Chișinău**

1. Iată o veche ghicitoare germană:

*Zbură o pasăre fără pene,*

*se aşeză pe un pom fără frunze;*

*veni o femeie – care n-avea picioare,*

*prinse pasărea – deşi femeia mâini n-avea,*

*o prăji pe foc – deşi foc nu era,*

*şi o mâncă – deşi femeia gură să mănânce n-avea.*

Î: Numiți femeia și pasărea!

Răspuns: Femeia - soarele, iar pasărea - zăpada.

Sursa: Ovidiu Drimba, Istoria culturii şi civilizaţiei, vol. IV, p. 196, ed. Saeculum I.O., ed. Vestala, Bucureşti, 2001.

Autor: Orest Dabija

2. Ascultați atent această întrebare lingvistică!

În anul 1909, germanul August Horch a fondat o companie, iar numele i l-a pus pornind de la numele său de familie.

Î: Despre ce companie este vorba?

R: Audi

Comentariu: Echivalentul în latină al germanului „horch” și românescului „ascultă” este „audi”.

Autor: Daniel Tatar

3. Un lucru interesant despre această „potcoavă” este că începe și sfârșește, conform spuselor lui Nicolae Iorga, în „cea mai bogată în daruri”. Etimologic vorbind, cuvântul de la care provine numele „potcoavei” se aseamănă cu termenul ce formează una din cele mai binecunoscute maxime latine, care se referă la necesitatea savurării fiecărui moment.

Î: Despre ce „potcoavă” este vorba?

Răspuns: Munții Carpați

Comentarii: Înlocuirea este generată de asemănarea pe care o au munții Carpați cu o potcoavă. „Cea mai bogată în daruri” este Dunărea, iar maxima latină este „Carpe Diem”.

Sursă: <https://ro.wikipedia.org/wiki/Mun%C8%9Bii_Carpa%C8%9Bi>, <https://ro.wikipedia.org/wiki/Dun%C4%83rea>

Autor: Veronica Vragaleva

4. Mulți băieți s-au ocupat cu asta și poate chiar și unele dintre domnișoarele prezente. O metodă mai profesionistă de a face asta este de a înfige în pământ o piesă cilindrică de lemn și de a freca de ea o altă piesă metalică, producând vibrație.

Î: Care este scopul acestei acțiuni?

Răspuns: Strângerea râmelor

Comentariu: Râmele percep vibrația ca pe o cârtiță și ies la suprafață.

Autor: Octavian Sirețeanu

5. Imaginarul medieval occidental era bogat în monştri mai mult sau mai puţin apropiaţi de condiţia umană. Dintre toţi monştrii imaginaţi, cinocefalii, adică oamenii cu cap de câine, erau consideraţi cei mai apropiaţi condiţiei umane. Se pare că un anumit Cristofor ar fi jucat un rol important în umanizarea cinocefalilor.

Î: Dar care era specificul respectivului Cristofor pe lângă cinocefalie?

Răspuns: Era sfânt.

Comentariu: Existenţa unui sfânt cu cap de câine umaniza automat toţi cinocefalii.

Sursa: Lucian Boia, *Între înger şi fiară. Mitul omului diferit din Antichitate până în zilele noastre*, ed. Humanitas, Bucureşti, 2011, p. 52.

Autor: Orest Dabija.

6. În toamna anului 2015, compania Google a plătit 6006,13 dolari pentru un domeniu.

Î: Ce domeniu?

Răspuns: google.com

Comentariu: La 29 septembrie 2015 expirase rezervarea domeniului, iar Sanmay Ved a reușit să-l cumpere pentru doar 12 dolari. În scurt timp Google și-a recuperat domeniul, iar suma de 6006,13 dolari a fost achitată în calitate de compensație. În suma achitată poate fi citit numele Google.

Autor: Octavian Sirețeanu

7. Un dialog între autorul întrebării și o prietenă.

- Cum o duci în domeniul iubirii?

- La mine e în domeniul iubirii la fel ca și în titlul romanului …

Î: Luând în considerație caracterul constant ai nefericirii în relații, continuați răspunsul cu titlul romanului, dacă se știe că ecranizarea a primit al treilea premiu Oscar pentru cel mai bun film.

Răspuns: Nimic nou pe frontul de vest

Comentariu: Romanul de Erich Maria Remarque a fost ecranizat în 1930, film ce a primit Premiul Oscar pentru cel mai bun film.

Autor: Nadejda Cervinscaia

8. Desenul animat „Regele leu” trebuia să se numească „Regele junglei”.

Î: Dar de ce au decis producătorii să schimbe totuși numele?

Răspuns: Leul trăiește în savană / Leul nu trăiește în junglă

Autor: Octavian Sirețeanu

9. O tradiție provenită încă din Roma Antică constă în transmiterea către zei prin „e-mail” a unui mesaj cu rol de înduplecare a divinităților.

Î: Dar ce am înlocuit prin „e-mail”?

Răspuns: Porumbei

Comentariu: Este vorba despre tradiția de la nuntă de a elibera porumbei.

Autor: Eugen Gorincioi

10. Iată o serie de instrucțiuni.

Când pui condiții, el zice: „Pentru că vreau să zic „Te rog”;

Când vrei să desparți, el va spune: „El era sortit să facă asta”;

Când vrei să declari ceva, acesta zice „Ascultă-mă cu atenție”;

Când totul se începe, el zice că-i „timpul show-ului”:

Probabil că cel mai cunoscut răspuns apare atunci când totul se termină.

Î: Numiți personalitatea care a inspirat acest set de instrucțiuni!

Răspuns: Arnold Schwarzenegger

Comentariu: Atunci când totul se termină apare mesajul „Hasta la Vista, baby”. În textul întrebării se aduc exemple de instrucțiuni din limbaj de programare ArnoldC, care are drept instrucțiuni citatele lui Arnold Schwarzenegger.

Autor: Alexei Șerșun

11. Podul Waterloo din Londra a fost construit în anul 1817 și reconstruit în timpul celui de-al Doilea Război Mondial. Podul a fost poreclit „podul sinucigașilor” pentru că circa 15% dintre sinucigașii londonezi își găsesc sfârșitul aici, dar și „podul feminin”.

Î: Răspundeți cât mai exact, de ce și-a primit al doilea supranume?

Răspuns: A fost reconstruit de femei

Nu se acceptă: A fost construit de femei

Comentariu: În timpul celui de-al Doilea Război Mondial majoritatea bărbaților britanici participau la acțiunile militare, iar femeilor le-a revenit sarcina să facă unele treburi bărbătești.

Autor: Octavian Sirețeanu

12. Î: Care roman britanic din anul 1889 începe cu cuvintele: „Noi eram patru…”?

Răspuns: Trei într-o barcă (fără a mai socoti și câinele)

Comentariu: Roman satiric scris de [Jerome K. Jerome](https://ro.wikipedia.org/wiki/Jerome_K._Jerome).

Autor: Octavian Sirețeanu

13. Membrii acestei organizații obișnuiau la începuturi să poarte bărbi false, să-și ungă fața cu vopsea, să se acopere cu cuverturi și chiar să se îmbrace în straie feminine. Organizația a apărut pentru prima dată în 1865 și în mod paradoxal există și în prezent, în formă fragmentată.

Î: Despre ce organizație este vorba?

Răspuns: Ku Klux Klan

Comentariu: Uniforma organizației a fost concepută doar peste câteva decenii de la fondare. Pentru ca membrii să nu fie recunoscuți, apelau la deghizare.

Autor: Octavian Sirețeanu

14. O legendă descrie dragostea unei sirene, Odine, și a unui cavaler. În fața altarului ei își jură că: „Fiecare respirație de dimineață este un semn de iubire și devotament”. Finalul acestei legende este unul tragic. Prin „Blestemul lui Odine” înțeleg un sindrom care implică de obicei X în Y.

Î: Ce am înlocuit prin X și Y?

Răspuns: moarte, somn

Autor: Eugen Gorincioi

15. Într-un proces de judecată în legătură cu un omor, existau nenumărate dovezi ce indicau vina acuzatului, dar cadavrul victimei nu fusese găsit niciodată. Avocatul, disperat, încercă o ultimă manevră: „Stimate juriu, peste câteva clipe, victima va intra pe ușă și vă veți convinge de nevinovăția clientului meu”. Peste 1 minut de tensiune, avocatul reluă: „Am inventat această intrare pentru a vă demonstra că nimeni nu e sigur că acuzatul e vinovat, pentru că mulți s-au uitat spre ușă, deci nu îl puteți condamna.” Peste câteva minute de discuții, judecătorul îl declară pe acuzat vinovat, motivând astfel: „Noi toți ne-am uitat spre ușă, dar…”

Î: Continuați explicația cu câteva cuvinte!

Răspuns: … acuzatul nu.

Autor: Stanislav Sava